
	[bookmark: nev]MEGLÉCZ MÁTÉ
meglecz.mate@gmail.com
Mérnökinformatikus
MSc, 4. félév
Budapesti Műszaki és Gazdaságtudományi Egyetem
Villamosmérnöki és Informatikai Kar
	
[bookmark: _GoBack]






Témavezetők:
	Kalapos András
Doktorandusz, BME VIK

	Dr. Gyires-Tóth Bálint
Egyetemi docens, BME VIK




Synthetic Facial Image Generation Using DDPM: Enhancing Precision with Attribute Conditioning

Kulcsszavak: Attribútum alapú arckép szintézis; Mélytanulás alapú képgenerálás; DDPM
Mélytanulás-alapú képgeneráló modellekkel szöveges leírások vagy attribútumok alapján magas minőségű képek hozhatók létre. Kutatásomban egy attribútum-alapú, feltételes arckép-generálási módszert mutatok be zajcsökkentő diffúziós valószínűségi modell (DDPM) alkalmazásával.A hagyományos szöveges kondicionálás gyakran pontatlan lehet, ezért olyan modellt fejlesztettem, amely bináris attribútumvektorokkal dolgozik, és iteratív képmódosítást is lehetővé tesz.
A CelebA-HQ adathalmazon tanított diffúziós modellem 19 arcattribútum alapján generál képeket. Az eredményeket Fréchet Inception Distance (FID) és Kernel Inception Distance (KID) mutatókkal, valamint egy attribútum-pontosságot mérő osztályozó modellel értékeltem. Vizsgáltam az iteratív képmódosítást, továbbá két utólagos kondicionálási módszert: a zaj módosításával való kondicionálást és a klasszifikátorvezérlést (latent classifier guidance), amelyeket kombináltam is.
A generált képek FID (25.26) és KID (0.0098) értékei magas minőséget mutattak. Az attribútumok megfelelőségét a klasszifikáló modell szerint a generált képek 92.46%-os pontossággal követték, kissé meghaladva a valós képek 92.37%-os eredményét. Az iteratív képmódosítások során a képek megőrizték az eredeti struktúrát, miközben az attribútumok változtak. Az utólagos kondicionálási technikák közül a zaj módosításával elért módszer 38%-os, a classifier guidance 30.38%-os sikerességi arányt mutatott, a kombinált megközelítés pedig 56.30%-ot ért el.
A kidolgozásra került diffúziós modell nagy pontossággal képes attribútum-alapú képgenerálásra, és iteratív módosítások révén további rugalmasságot biztosít. Az utólagos kondicionálás lehetővé teszi új feltételek hozzáadását az alapmodell újratanítása nélkül, csökkentve a számítási időt. Az eredmények alapján ez a modell ígéretes eszköz lehet a nagy pontosságot igénylő nagyfelbontású képgenerálási feladatokban.

